Volta Limburg Classic

De Hel van 't Mergellandj is 'ne eindaagse wielerwedsjtried, dae, zoa-es de naam al deid vermoede, wirt gehauwe in 't Zuud-Limburgse mergelgebeed. 

De Hel van 't Mergellandj beheuërt tot de zjwaorste klassiekers in de Nederlandse wielerwaereld en veur völ jóng renners is ’t winne van deze wedsjtried 'ne druim. Allein de meis talentvol renners kómme in aanmerking veur 't eërepodium. 't Is 'ne wedsjtried van zjwaor beklömminge, sjnel afdalinge, vreug oetvallers, raege- en hagelbuje, valpartieje, nipte euverwinninge en talentvol winnaers. De wedsjtried wirt in 't zuje ómsjreve es 'ne "parel van de wielersjport".

 Parcour 
Sjtart en finish van de wedsjtried is in Eijsde. 't Parcour veurt de renners eësj euver Belsj gebied, mèt naome de Voersjtreek en deile van de provincie Luuk, wonao weer via Eijsde 't Limburgse heuvellandj deent te waere bedwónge, wobiej ónger angere de Gulperberg, de Koning van Sjpanje en Eyserbosjwaeg es sjerprechtere fungere. De Hel, zoa-es de wedsjtried in Limburg wirt geneump, woort veur 't eësj in 1973 georganiseerd in 't kader van de Amateur-Top-Competitie en pès 1992 is de wedsjtried ouch es zoadanig verreje.

 Gesjiedenis 
In de jaore van 1987 pès 1992 woorte ummer veer wedsjtriede verreje n.l. de Amateur-Top, de Amateur-Promotie, de Junioren-wedsjtried en de Dames-wedsjtried. Vanaaf 1993 is de Hel van 't Mergellandj aevel 'ne 1.5 UCI-klassieker. Saer 2005 is de wedsjtried ónderdeil van de UCI Europe Tour en haet de Hel 'ne 1.1-status.

Prominente winnaers zint: Herman Snoeyink, Max van Heeswijk, Tom Cordes, John van den Akker, Nico Sijmens en de lètste nuuj revelatie Tony Martin. De meiste euverwinninge behaolde Raymond Meijs in de jaore 1990-1997-1998-1999.  'ne Angere Limburgse winnaer is Mathieu Dohmen oet Bor.

De lies van winnaers van de juniorewedsjtried vermeld allein mèr bekènde name, zoa-es Michael Boogerd dae de wedsjtried in 1990 op ziene naam sjreef en Adrie van der Poel dae succesvol waas in 1980. Biej de dames waas Monique de Bruin winnaer in 1987, zie woort in 1988 opgevolg door Heleen Hage. 

Ouch de lokale wielertalente Ad Wijnands en Jo Maas lègkde in de Hel de basis veur hun latere carrière es fitserenner. Allebei woorte ze in latere jaore winnaers van ’n etappe in de Runj van Frankriek. 

 Lies van winnaers 

 2024: Timo Kielich
 2023: Kaden Groves
 2022: Arnaud De Lie
 2021: Neet verreje
 2020: Neet verreje
 2019: Patrick Müller
 2018: Jan Tratnik
 2017: Marco Canola
 2016: Floris Gerts
 2015: Stefan Küng
 2014: Moreno Hofland
 2013: Rüdiger Selig
 2012: Pavel Broett
 2011: Pim Ligthart
 2010: Yann Huguet
 2009: Mauro Finetto
 2008: Tony Martin
 2007: Nico Sijmens
 2006: Mychajlo Chalilov
 2005: Nico Sijmens
 2004: Allan Johanson
 2003: Wim Vanhuffel
 2002: Corey Sweet
 2001: Neet verreje
 2000: Bert Grabsch 1999: Raymond Meijs
 1998: Raymond Meijs
 1997: Raymond Meijs
 1996: Lucien de Louw
 1995: Max van Heeswijk
 1994: John van den Akker
 1993: Erwin Thijs
 1992: Martin van Steen 
 1991: Rob Compas
 1990: Raymond Meijs
 1989: W. van Loenhout
 1988: Gerard Möhlmann
 1987: Tom Cordes
 1986: Marc van Orsouw
 1985: Stephan Räkers
 1984: Chris Koppert
 1983: Jan Peels
 1982: Peter Hofland
 1981: René Koppert
 1980: Pim Bosch
 1979: Herman Snoeyink
 1978: Toine van de Bunder
 1977: Toine van de Bunder
 1976: Mathieu Dohmen
 1975: Wil van Helvoirt
 1974: Toine van de Bunder
 1973: Jan Spijker

 Externe link 
Offesjele website Hel van 't Mergellandj

Brón
 Euvergezat oet Wikipedia NL

Categorie:Eindaagse fietsrenkoerse
Categorie:Fietsrenkoerse in Nederlands Limburg
Categorie:Zuud-Limburg